OCh—2020. O‘zbekiston — Saudiya Arabistoni 0:1. Matnli onlayn

Futbol bo‘yicha O‘zbekiston olimpiya terma jamoasi bugun, 22-yanvar kuni Tailand mezbonlik qilayotgan 23 yoshgacha futbolchilar o‘rtasidagi Osiyo chempionatida yarim final bellashuvini o‘tkazadi.

Ushbu bahsda Lyubinko Drulovich shogirdlariga Saudiya Arabistoni terma jamoasi raqiblik qiladi. O‘yin 15:15 da start oladi. “Daryo” esa mazkur bellashuvdan matnli onlayn translyatsiyani amalga oshiradi.
Ma’lumot uchun, ushbu bahsda o‘rtaga Tokio—2020 Olimpiadasi yo‘llanmasi tikilgan. Yutgan jamoa nafaqat finalga yo‘l oladi, balki Olimpiada yo‘llanmasiga ham ega chiqadi. Mag‘lub bo‘lgan terma esa uchinchi o‘rin hamda Olimpiada yo‘llanmasi uchun Avstraliya—Janubiy Koreya juftligida yutqazgan terma bilan kurashadi.
Sahifani yangilash
Bo‘ldi o‘yin yakunlandi. O‘zbekiston 3-o‘rin uchun Janubiy Koreya—Avstraliya uchrashuvi g‘olibiga qarshi uchinchi o‘rin uchun kurash olib boradi
Mana o‘sha gol
Gol urilgan vaziyatda Aziz G‘aniyev to‘pni to‘xtata olmay xatoga yo‘l qo‘ydi
87. Gol!! Afsus! Saudiya Arabistoni futbolchisi Nosir Salmon Al-Omranning bergan zarbasi yo‘l-yo‘lakay jamoadoshiga tegib Ne’matov darvozasidan joy oldi
83. Kenjaboyevdan zarba, juda noaniq
75. Saud Abdulhamid Sanjar Qodirqulovga nisbatan qo‘pollik uchun sariq kartochka bilan siylandi
74. Oybek Bozorov o‘rniga Nurillo To‘xtasinov maydonga tushdi. An’anaviy o‘zgarish
67. Kenjaboyev Bobur Abduxoliqov o‘rniga maydonga tushdi
Islom Kenjaboyev maydonga tushishga hozirlik ko‘rmoqda
Abdulla Abdullayev raqibiga zarba berib, o‘zi jarohat olib maydonda yotibdi
65. Ali Sodiq Al-Hassandan juda kuchli va biroz noaniq zarba
Yana bir xavfli vaziyat, biroq...

Jamoalar yana ehtiyotkorlikka e’tibor qaratishni boshladi
Bu esa Boburning ko‘kka sovurgan imkoniyati

Saudiyaning qarshi hujumlaridan biri

Abdulla Abdullayev esa raqibiga nisbatan qo‘polligi uchun sariq kartochka oldi
Bobur yana bir imkoniyatni ko‘kka sovurdi.
Ikkinchi bo‘lim O‘zbekistonning hujumlari bilan boshlandi. Ammo raqiblar qarshi hujumda o‘ynashga harakat qilmoqda
Jasur Yaxshiboyevga nisbatan jarima maydonchasi chizig‘i ustida o‘yin qoidasi buzildi
Ikkinchi bo‘lim boshlandi
45. Birinchi bo‘lim yakunlandi. Tanaffus qilamiz. Hisob hozircha 0:0
Kurash maydon markaziga ko‘chdi, na O‘zbekiston va na Saudiya golli imkoniyat yarata olyapti
Tezkor gol urilmagacha, ikkala terma jamoa ham juda ehtiyotkor bo‘lib harakat qilishga o‘tdi
Abduxoliqovga bo‘lim avvalida juda ko‘p imkoniyatlar berildi. Hozir esa Saudiya himoyachilari uni juda yaxshi qo‘riqlamoqda
Jasur Yaxshiboyevga nisbatan qo‘pollik ishlatildi. Jasurga shifokorlar maydonda ko‘mak ko‘rsatmoqda
30. Dastlabki yarim soat ortda qoldi. Hozircha maydonda tenglik.
Saudiyaliklar ham faollashib qoldi. Ular darvozani uzoqdan o‘qqa tutishga harakat qilmoqda. Biroq hozircha himoyachilarimiz ularni “blok” qilishga erishmoqda
Hujumda fol. Qodirqulov raqiblar darvozaboni Muhammad al-Yamiga qo‘pollik ishlatdi
24. Raqiblar uzoq masofadan Ne’matovni sinab ko‘rmoqchi bo‘ldi-yu, biroq to‘p darvozadan ancha balanddan o‘tib ketdi
22. O‘zbekistondan yana bir hujum, Bobur yana to‘pga zarba bera olmadi
Saudiyaliklar juda ham xotirjamlik namoyish etmoqda
Mana o‘sha vaziyat

18. O‘zbekiston terma jamoasida o‘ta xavfli hujum. Eh, Bobur ochiq qolgan darvozaga gol ura olmadi
16. Saudiya hujumchisi Al-Hamdan raqibni aldab o‘tib zarba berdi, biroq noaniq
Arablar aytarli hujum uyushtira olgani yo‘q, ammo O‘zbekistonga ham u darajada katta imkoniyat berayotgani yo‘q
13. Sanjar Qodirqulovning uzatmasidan so‘ng Bobur Abduxoliqov biroz noaniq zarba berdi

O‘zbekistonlik futbol muxlisi farzandli bo‘libdi. Tabriklaymiz! Eng katta tabrikni esa futbolchilarmizdan kutamiz:)

Ўйин пайтидаям туғадимией хотин деган. pic.twitter.com/mZHOUx6Xiz
— Farhod (@tohirov1987) January 22, 2020

O‘zbekistonlik muxlislar

The Uzbek fans are here in their numbers again #AFCU23 pic.twitter.com/4cZ1izdEPI
— AFC (@theafcdotcom) January 22, 2020

8. O‘zbekiston terma jamoasi sardori Islom Qobilov musobaqadagi ilk sariq kartochkasini ishlab oldi. U arabistonlik raqibiga nisbat haqiqatan ham qo‘pol o‘ynab yubordi
Ortda qolgan daqiqalarda eng faol o‘yinchi so‘zsiz — Hojiakbar Alijonov
5. Dastlabki besh daqiqalik hujumdan ko‘ra qo‘polliklar bilan o‘tdi
Hojiakbar Alijonovga nisbatan yana bir bor qo‘pollik ishlatildi
Sport-TV telekanalida Eldor Mustafoyev hamda Murod Rizayev qoyilmaqom tandem hosil qildi
O‘zbekiston dastlabki daqiqalarda to‘pga egalik qilishga harakat qilmoqda
2. Hojiakbar Alijonovga nisbatan G‘arib o‘yin qoidasini buzdi
O‘zbekiston tarkibida avvalgi bahslardagi kabi o‘zgarish yo‘q
1. O‘yin boshlandi, olg‘a O‘zbekiston!
Uchrashuv boshlanishiga sanoqli daqiqalar qolmoqda
So‘rovnomada ishtirok eting:

Ikkala terma jamoa tarkiblari

LINE-UPS | Saudi Arabia U23 ?? ? Uzbekistan U23 ??? The starting XIs for the first #AFCU23 semi-final have been announced. A place in the final and the ?? Tokyo Olympics are on the line.? Who's making the final – defending champions or the Green Falcons❓ pic.twitter.com/9qVpnk3zUE
— AFC (@theafcdotcom) January 22, 2020

Drulovich asosiy tarkibni e’lon qildi:
O‘zbekiston: Abduvohid Ne’matov, Ilhom Alijonov, Husniddin Aliqulov, Islom Qobilov, Hojiakbar Alijonov, Aziz G‘aniyev, Abdulla Abdullayev, Oybek Bozorov, Sanjar Qodirqulov, Jasur Yaxshiboyev, Bobur Abduholiqov.
Raqiblarning ham asosiy tarkibi ma’lum:
Saudiya Arabistoni: Muhammad Alyami, Abdulbosit Muhammad Hindi, Hassan Altambakti, Sami Alnaji, Abdulrahmon G‘arib, Abdulloh Abdulrahmon Alhamddan, Ayman Alhulayf, Holid Dubaysh, Ali al-Hassan, Muhtor Ali Shayh, Saud Abdulloh Albudhamid.

Assalomu alaykum, aziz futbol muxlislari!
O‘zbekiston tarixida bugun unutilmas kun bo‘lishi mumkin. Lyubinko Drulovich shogirdlari o‘zbek futbol tarixida yangi sahifa ochishga yaqin turibdi. Bu yo‘lda Saudiya Arabistoni mag‘lub etilsa bas. O‘zbekiston ilk bor Olimpiada yo‘llanmasini qo‘lga kiritadi! Nasib qilsa, yaqin ikki soatda shunday bo‘ladi degan umiddamiz. Uchrashuvni esa birgalikda kuzatib borishga taklif qilamiz. Axir hammada ham “svet” bo‘lmasligi mumkin:)